לא מה שחשבתם. ח"כ כלפה (צילום: פלאש 90)

"יש להעניק לפלסטינים אזרחות מלאה, שוויון, השקעה בתשתיות ביישובים וזכות בחירה לכנסת". על ההצעה המפתיעה הזאת לא חתום חבר-הכנסת ממרצ או ממפלגה ערבית כלשהי. הדובר הוא דווקא חבר-הכנסת זבולון כלפה מ'הבית היהודי', בעבר תושב עצמונה, מגורש גוש קטיף ומחברי הכנסת הבולטים שמייצגים את הימין האמיתי בכנסת.

לפי ישראל היום, כלפה, הדוגל בחוק שיקבע כי יש רק מדינה אחת בין הירדן לים, וכי כל התושבים יהיו תושבי ישראל. בכך, הוא מתכוון למנוע את טענות העולם למדיניות אפרטהייד בשטחים.

ח"כ כלפה הסביר כי "ברור שאסור ללכת לפתרון של שתי מדינות. אני בעד מדינה אחת לכולם. פלסטינים? לא היה ואין עם כזה גם עכשיו".

אם החוק שלו ייצא אל הפועל, סבור כלפה, מדינת ישראל תוכל לשמור על זהותה היהודית שכן "כך או כך היהודים יישארו הרוב במדינה".